Äripäeva juhtkirjas kirjutatakse, et üleeile teatas rahandusminister Ivari Padar rõõmsalt, et tema palverännakust suurematesse pankadesse on olnud kasu – pangad lubasid suhtuda oma eluasemelaenuga raskustesse sattunud klientidesse mõistvalt. Pankadelt paindlikkust ootav Padar (riik) ise aga näitab üles jäikust nende suhtes, kes on majanduslanguse ajal turu ärakukkumise, partneri pankrotistumise või mis iganes muul põhjusel jäänud riigi ees võlglaseks – hilinenud maksude maksmisega.
Maksuamet on kui timukas giljotiini juures – ei maksa, siis pea maha. Kui pärast haldusakti saamist pole ettevõte kümne päeva pärast maksuvõlga tasunud, arestib maksuhaldur võlgniku kontod, kinnisvara, autod. Maksegraafiku koostamise võimalust pakub haldur kitsilt, aga intressipuhkust üldse mitte – riigile maksmata jäänud summa pealt hakkab tiksuma intress, mis on 21,9 protsenti aastas. On kontod maksuameti pihtide vahel, jäävad unarusse ka muud kohustused – hilinevad laenude tagasimaksed pangale, jääb maksmata partnerile kauba või teenuse eest. Ei saa maja ega autot rahaks teha, et maksuvõlga tasuda. Loe täpsemalt: http://www.aripaev.ee/4198/arv_juhtkiri.html Loe samast ka: Ralf-Martin Soe. „Maksehäire igal neljandal ettevõtjal“: http://www.aripaev.ee/4198/uud_uudidx_419801.html